V ponuke bude dostupný ďalší kanál vo vysokom rozlíšení pre deti.
Digi Slovakia od utorka sprístupní nový detský program. Dostupný bude v HD kvalite a to už od základného balíčka Štandard.
"Najmladším divákom a ich rodičom Digi prinesie na obrazovky viac rozprávok, seriálov či detských filmov. Obsah programu je ponúkaný so slovenským dabingom a vo vysokom rozlíšení. Detský diváci sa môžu tešiť na obľúbené programy Máša a Medveď, Príšerky zo skúmavky, Zvedavkovci, Vesmírny ranger Roger, Teletubbies a mnohé ďalšie," uviedol operátor.
Program Rik HD bude dostupný v balíčku Štandard v rámci satelitnej aj káblovej TV.
Zvýši cenu základu
Digi Slovakia plánuje od novembra zvýšiť cenu základného televízneho balíčka Štandard. Cena sa pre abonentov navýši o viac než 10 percent.
Poplatok sa navýši z 9,6 eura na 10,6 eura mesačne. K cene treba pripočítať aj prenájom set-top-boxu či CA modulu. Zmena sa dotkne existujúcich aj nových klientov operátora s týmto balíčkom. Balík bude drahší od 1. novembra.